The ultimate collection (Crvena jabuka)
Ultimate Collection peti je kompilacijski album sarajevske pop, rok grupe Crvena jabuka. Objavila ga je izdavačka kuća Croatia Records u dvostrukom CD izdanju 2008. godine. Album sadrži četrdeset pjesama, koje predstavljaju pregled nekih od značajnijih radova počevši od bržih rok i pop pjesama pa sve do laganih balada snimljenih tokom do tada njihove dvadesetdvogodišnje muzičke karijere. Ujedno, ove pjesme su redovni dio koncertnog repertoara Crvene jabuke. Kompilacijski album "Ultimate Collection" objavljen je godinu prije njihovog studijskog albuma Volim te. Dizajn za omot albuma uradio je Nikša Martinac, a producent je bio Nikša Bratoš.